nahid-hub/BLUGE-bengali-wikipedia-section-title-prediction huggingface dataset:
পটুয়াখালী শহরের বয়স প্রায় দেড়'শ বছর। এই নামের উত্পত্তি নিয়ে মতান্তর রয়েছে। কবে, কখন, কিভাবে পটুয়াখালী নামকরণ হয়েছিল তা বলা দুরূহ ব্যাপার। এ নামকরণ সম্পর্কে তেমন কোন দালিলিক প্রমাণ নেই। পটুয়াখালী নামকরণের ক্ষেত্রে মতভেদ থাকলেও অধিকাংশই স্বর্গীয় দেবেন্দ্র নাথ দত্তের পুরানো কবিতার সূত্র ধরে "পতুয়ার খাল" থেকে পটুয়াখালী নামকরণের উত্পত্তি বলে সমর্থন করেন। সপ্তদশ শতাব্দীতে পর্তুগীজ জলদস্যুদের হামলা, লুণ্ঠন, অগ্নিসংযোগ, নারী নির্যাতন, অপহরণ ও ধ্বংসলীলায় বাকলা-চন্দ্রদ্বীপের দক্ষিণাঞ্চল প্রায় জনশূন্য হয়ে পড়ে। এসময় বর্তমান পটুয়াখালী শহর এলাকা ছিল সুন্দরবন এবং নদীর উত্তর পাড়ে ছিল লোকালয়। উত্তর পাশের বর্তমান লাউকাঠী নদী ছিল লোহালিয়া ও পায়রা নদীর ভাড়ানী খাল। এই ভাড়ানী খাল দিয়েই পর্তুগীজ জলদস্যুরা এসে গ্রামের পর গ্রাম চালাত লুণ্ঠন ও অত্যাচার। এ খাল দিয়ে পর্তুগীজদের আগমনের কারণে স্থানীয়রা তৈরি করে অনেক কেচ্ছা ও কল্প কাহিনী। এর নাম তখন সবার মুখে মুখে পতুয়ার খাল। পরবর্তীতে এই পতুয়ার খাল থেকেই পটুয়াখালীর উত্পত্তি হয়। ১৯৮০ সনে শেরেবাংলা টাউন হলে অনুষ্ঠিত 'পটুয়াখালী জেলার ইতিহাস ও ঐতিহ্য' শীর্ষক সেমিনারে অধিকাংশ বক্তা, প্রবন্ধকার ও 'বরিশালের ইতিহাস'-এর লেখক সিরাজ উদ্দিন আহমেদ এই মতকে সমর্থন করেন। পটুয়াখালী নামকরণের অপর দু'টি মত হচ্ছে এ অঞ্চলে একসময় পটুয়ার দল বাস করত। এরা নিপুণ হাতে মৃত্পাত্র তৈরি করে তাতে নানা ধরনের পট বা ছবির সন্নিবেশ ঘটাত। এই 'পটুয়া' থেকে 'পটুয়াখালী' নামের উত্পত্তি হয়ে থাকতে পারে। অথবা পেট-আকৃতির খাল বেষ্টিত এলাকাই হয়তো পেটুয়াখালী এবং পরে তা অভিহিত হয় পটুয়াখালী নামে। তবে শেষোক্ত অভিমত দু'টির কোনো জোরালো সমর্থন মেলেনি।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যার উপাত্ত
titleC. নামকরণঃ
titleD. শিক্ষা
উত্তর: titleC
১৩ই নভেম্বর ২০১৬ তারিখে মাওলানা ভাসানী বিজ্ঞান ও প্রযুক্তি বিশ্ববিদ্যালয়ের দ্বিতীয় সমাবর্তন অনুষ্ঠিত হয়। সমাবর্তনে সভাপতিত্ব করেন রাষ্ট্রপতি এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের চ্যান্সেলর মো. আবদুল হামিদ। বিশেষ অতিথি হিসেবে উপস্থিত ছিলেন শিক্ষামন্ত্রী নুরুল ইসলাম নাহিদ ও বাংলাদেশ বিশ্ববিদ্যালয় মঞ্জুরি কমিশনের চেয়ারম্যান প্রফেসর আবদুল মান্নান। সমাবর্তন বক্তা হিসেবে বক্তব্য রাখেন বিশিষ্ট শিক্ষাবিদ ও চট্টগ্রাম বিশ্ববিদ্যালয়ের ইমেরিটাস অধ্যাপক ড. আলমগীর মোহাম্মদ সিরাজুদ্দীন। স্বাগত বক্তব্য রাখেন বিশ্ববিদ্যালয়ের ভাইস-চ্যান্সেলর প্রফেসর ড. মো. আলাউদ্দিন। দ্বিতীয় সমাবর্তনে চারটি অনুষদের ১২টি বিভাগের বিএসসি সম্মান/ইঞ্জিনিয়ারিং, বিবিএ ও স্নাতকোত্তর পর্যায়ে ৫১টি ব্যাচের ৯৮৭ শিক্ষার্থীকে স্নাতক এবং ৫০১ শিক্ষার্থীকে স্নাতকোত্তরসহ মোট ১ হাজার ৪৮৮ জনকে ডিগ্রি প্রদান করা হয়। এ ছাড়া শিক্ষাজীবনে অনন্য কৃতিত্বের জন্য ২১ শিক্ষার্থীকে চ্যান্সেলর, ভাইস চ্যান্সেলর ও ডিনস অ্যাওয়ার্ড প্রদান করা হয়। 

সমাবর্তন অনুষ্ঠানে সর্বমোট ১১৯০ জন শিক্ষার্থীকে সনদ প্রদান করা হয়। 

এ ছাড়াও শিক্ষাজীবনে অনন্য কৃতিত্বের জন্য ২১ জন শিক্ষার্থীকে চ্যান্সেলর, ভাইস-চ্যান্সেলর ও ডিন্স অ্যাওয়ার্ড প্রদান করা হয়।


সঠিক অনুচ্ছেদ শিরোনাম কোনটি?
titleA. সমাবর্তন
titleB. ২য় সমাবর্তন
titleC. ভর্তি
titleD. ক্যাফেটেরিয়া
উত্তর: titleB
এফআইপিএস-স্বীকৃত সকল নিরাপত্তা ফাংশনের প্রয়োগের প্রাতিষ্ঠানিক যাচাই করার জন্য রয়েছে সিএমভিপি কার্যক্রম, যা এনআইএসটি এবং যোগাযোগ নিরাপত্তা প্রতিষ্ঠান (সিএসই) কর্তৃক পরিচালিত। অপ্রাতিষ্ঠানিক যাচাই এর জন্য অতি উচ্চ সংখ্যক পরীক্ষামূলক তথ্য উৎপাদনকারী একটি প্যাকেজ এফআইপিএস এর ওয়েবসাইটে অবমুক্ত করা আছে; তবে এর প্রাপ্ত যাচাইয়ের ফলাফল প্রাতিষ্ঠানিক সিএমভিপি কার্যক্রমের ফলাফলকে প্রতিস্থাপন করে না, কিছু কিছু ক্ষেত্রে যার আইনি বাধ্যবাধকতা পর্যন্ত রয়েছে।

২০১৩ এর ডিসেম্বর পর্যন্ত, এসএইচএ-১ এর ২০০০ এরও অধিক যাচাইকৃত প্রয়োগ রয়েছে, যার মধ্যে ১৪টি, ৮ এর গুণনীয়ক নয়, এমন দৈর্ঘ্যের বার্তা প্রক্রিয়াকরণ করতে সক্ষম (এসএইচএস যাচাই তালিকা দেখুন)।

সঠিক অনুচ্ছেদ শিরোনাম কোনটি?
titleA. প্রয়োগ
titleB. উদাহরণ ও খসড়া কোড
titleC. প্রাতিষ্ঠানিক যাচাই
titleD. এসএইচএ ফাংশনসমূহের তুলনা
উত্তর: titleC
অস্ট্রেলিয়া সরকারের একটি প্রাদেশিক ব্যবস্থা রয়েছে যা প্রাদেশিক, রাষ্ট্র এবং আঞ্চলিক বিচার ব্যবস্থার অন্তর্ভুক্ত। অস্ট্রেলিয়ান (কমনওয়েলথ), রাষ্ট্র এবং আঞ্চলিক সরকার প্রত্যেকটিই আইনি সহায়তা নীতির জন্য দায়ী। তাছাড়া, দেশটিতে প্রায় ২০০টি স্বাধীন, অলাভজনক সাম্প্রদায়িক আইন কেন্দ্র রয়েছে।

কমনওয়েলথ ও রাষ্ট্র উভয়ের জন্য আইনি সহায়তা প্রদান করে আইনি সহায়তা কমিশন, যেগুলো স্বাধীন। অস্ট্রেলিয়ার সরকার কমনওয়েলথ পরিবারের জন্য আইনি সহায়তা নীতির খরচ প্রদান করে। বেশিরভাগ কমনওয়েলথ বিষয় পারিবারিক আইন ব্যবস্থার মাঝে পড়ে।

অস্ট্রেলিয়ান সরকার এবং আঞ্চলিক সরকার সাম্প্রদায়িক আইন কেন্দ্রগুলোতে অর্থ দেয় যেগুলো স্বাধীন, আর অলাভজনক সংস্থাগুলো আইনি সমস্যায় মানুষকে পরামর্শ ও সাহায্য দিয়ে থাকে। 

ইতিহাস অনুযায়ি, অস্ট্রেলিয়ার সরকার জাতীয় ব্যবস্থা নির্মাণের জন্য ১৯৪২ সালে আইনি সেবা দপ্তর গঠন করে। ১৯৭৩ সালে হুইটলাম ল্যাবর সরকারের অ্যাটর্নি জেনারেল লিয়োনেল মার্ফি অস্ট্রেলিয়ান আইনি সহায়তা অফিস গঠন করে। মার্ফি বুঝতে পারে যে সকলের জন্য ন্যায়বিচার নিশ্চিত করার জন্য আইনি সহায়তা জরুরি ভিত্তিতে প্রয়োজন। এই অফিসগুলোই বর্তমানে সবচেয়ে বেশি বিনামূল্যে বা সুলভ মূল্যে আইনি সহায়তা প্রদান করে থাকে যাদের এটি প্রয়োজন হয় তাদেরকে। 

সঠিক অনুচ্ছেদ শিরোনাম কোনটি?
titleA. ইতিহাস
titleB. অস্ট্রেলিয়া
titleC. নিউজিল্যান্ড
titleD. ডেনমার্ক
উত্তর: titleB
ভারতের আবহাওয়া অধিদফতর জানায় বৃহস্পতিবার সকালে ঊড়িষ্যার গোপালপুরের কাছে আঘাত হানে ঘূর্ণিঝড় তিতলি। অন্ধ্র প্রদেশের শ্রীকাকুলাম জেলায় আঘাত হানার সময় ‘তিতলি’র গতিবেগ ছিল ঘণ্টায় ১৪০ থেকে ১৬০ কিলোমিটার পর্যন্ত। অন্ধ্রে প্রলয়কাণ্ড চালিয়ে উত্তরের দিকে এসে উড়িষ্যার গানজাম জেলায় আছড়ে পড়ার সময় এর তীব্রতা কিছুটা কমে যায়। সেসময় এর গতিবেগ ছিল ঘণ্টায় ১০২ কিলোমিটার পর্যন্ত।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. নামকরণ
titleC. প্রস্তুতি
titleD. বর্ণনা
উত্তর: titleD
ইকোপার্কটিতে রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। নানা প্রজাতির গুল্ম, বীরুত্ এবং লতা এই পার্কটিকে অপূর্ব রূপ দিয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. উদ্ভিদ বৈচিত্র্য
titleC. জীববৈচিত্র্য
titleD. অবস্থান
উত্তর: titleB
সেকন্ড টেম্পল ইহুদীধর্মের সময়টাতে খ্রীষ্টধর্মের শুরু হয়েছিল। তাই এ ধর্মের অনুসারীরা ঈশ্বরের অসীম ক্ষমতা, সর্বজ্ঞতা, সব কিছুর সৃষ্টিকর্তা, ব্যক্তিত্ব, সর্বেশ্বরবাদ, উৎকর্ষ, চূড়ান্ত ঐক্য ও আধিপত্যসহ অধিকাংশ বিষয়ে ইহুদিধর্ম বিশ্বাসের সাথে ঐকমত্য পোষণ করে। এ ধর্মের নতুনত্ব এই যে যীশুখৃষ্টকে বিবেচনা করা হয় প্রাচীন ভবিষ্যদ্বাণীর পরিপূর্ণতা অথবা ইসরাইলের নবীদের বিধানের সম্পূর্ণতা হিসেবে।

সর্বাধিক খ্রিস্টান সম্প্রদায়গুলি বিশ্বাস করে যিশু একজন মানুষ হিসেবে ঈশ্বরের পুনর্বিভাব, যা ইহুদীধর্ম এবং ইসলাম থেকে খ্রীষ্টধর্মের প্রধান পার্থক্য। যদিও ব্যক্তিগত পরিত্রাণ সম্পর্কে ইহুদীধর্মে পরোক্ষভাবে বিবৃত করা হয়েছে, অনুগ্রহ ও সঠিক বিশ্বাসের জোরে ব্যক্তিগত পরিত্রাণের কথা খ্রিস্টানধর্মেই জোর দিয়ে বলা হয়েছে। তবে মানুষ ও ঈশ্বরের মধ্যে মধ্যবর্তী কারো অস্তিত্বে বিশ্বাস নূহ আইনের সাথে বিরোধ করে এবং একেশ্বরবাদে অস্বীকার করে।

অধিকাংশ খ্রিস্টানের জন্যই, ঈশ্বর সম্পর্কে বিশ্বাস ত্রি-স্বত্তা মতবাদের উপর দাঁড়িয়ে আছে, যাতে বলা হয় যে তিনজন ঈশ্বর একসঙ্গে একজন একক ঈশ্বর হিসেবে আত্মপ্রকাশ করে। এই মতবাদ মূলত নিসিয়া কাউন্সিলে বিধিবদ্ধ করা হয়েছিল এবং নিসিয়ান ধর্মমতে সন্নিবেশিত রয়েছে। ত্রি-স্বত্তা মতবাদ এ বিশ্বাসের উপর উপর জোর দেয় যে, ঈশ্বরের একটি ইচ্ছা আছে, এবং ঈশ্বরপুত্রের দুইটি ইচ্ছা আছে- ঐশ্বরিক এবং মানবিক, এবং এরা কখনোই পরস্পর সংঘাতী নয়, বরং হাইপোস্ট্যাটিক সংঘে মিলিত।

খ্রীষ্টানদের একটি ছোট সংখ্যালঘু যারা একত্ববাদ মতবাদের অধীনে আসছে, তারা ত্রি-স্বত্তা মতবাদ বিশ্বাস করেন না।

সঠিক অনুচ্ছেদ শিরোনাম কোনটি?
titleA. বাহাই বিশ্বাস
titleB. ইহুদী ধর্ম
titleC. খ্রীষ্টধর্ম
titleD. মর্মনিজম
উত্তর: titleC
১৯০১ সালের ৮ নভেম্বর পোন্নাম্বালামের জন্ম হয়। তার পিতা গঙ্গসের একজন পোস্টমাস্টার ছিলেন। তিনি সেন্ট প্যাট্রিক্স কলেজ জাফনা এবং সেন্ট জোসেফ'স কলেজ কলম্বোতে পড়েন। সরকারী বৃত্তি নিয়ে পোন্নামবালাম ফিটসউইলিয়াম কলেজ, ক্যাম্ব্রিজে চলে যান এবং প্রকৃতি বিজ্ঞানে ফার্স্ট ক্লাস ডিগ্রি অর্জন করেন। ক্যামব্রিজ থেকে তিনি এমএ এবং এলএলবিও পাশ করেন।

পোন্নাম্বালাম রোজ আলাগুমানি ক্লাউ নামের এক নারীকে বিয়ে করেন, তাদের এক মেয়ে এবং এক ছেলে হয়।

সঠিক অনুচ্ছেদ শিরোনাম কোনটি?
titleA. পূর্ব জীবন এবং পরিবার
titleB. রাজনীতি
titleC. মৃত্যু
titleD. কর্মজীবন
উত্তর: titleA
হাইতির শান্তি-শৃঙ্খলা বজায় রাখতে বাংলাদেশি শান্তিরক্ষীরা সর্বদাই সক্রিয়। ২০০৪ সালে প্রথমবারের মত ইউনাইটেড ন্যাশনস স্ট্যাবিলাইজেশন মিশন ইন হাইতির অংশ হিসেবে বাংলাদেশি শান্তিরক্ষীরা হাইতিতে তাদের কর্মকাণ্ড পরিচালনা শুরু করে। ২০১০ সালে হাইতি প্রথম দেশ হিসেবে বাংলাদেশ থেকে সকল নারী পুলিশ কনটিংমেন্ট লাভ করে। ২০১২ সালে বাংলাদেশি পুলিশ ইউনিটের কর্মকর্তারা হাইতির শান্তি-শৃঙ্খলা বজায় রাখতে তাদের অবদানের জন্য জাতিসংঘ মেডেল লাভ করে।

সঠিক অনুচ্ছেদ শিরোনাম কোনটি?
titleA. সামাজিক উন্নয়নে সহযোগিতা
titleB. বাংলাদেশি শান্তিরক্ষীদের অবদান
titleC. মানবিক সাহায্য
titleD. সাংস্কৃতিক বিনিময়
উত্তর: titleB
কৈবল্যধামের পশ্চিমে বঙ্গোপসাগরের দিগন্ত ছোঁয়া মনোমুগ্ধকর দৃশ্য; তেমনি আকর্ষণীয় সূর্যোদয় ও সূর্যাস্তের দৃশ্য। ঐ পাশেই রয়েছে "কৈবল্য শক্তি" নামের বটগাছটি এবং "কৈবল্য কুন্ড" নামে বড় একটা পুকুর; ভক্তরা সেখানে পুণ্যস্নান করে থাকেন। পুকুরের উত্তর দিকে "গয়াঘর" নামে একটা জায়গায় শ্রাদ্ধাদি অনুষ্ঠান করা হয়। ঠাকুর বলেছিলেন যে, এখানে শ্রাদ্ধানুষ্ঠান করা হলে ভারতবর্ষের গয়ায় কাজ করলে যে সুফল লাভ হয় তেমনটাই হবে। পরবর্তীকালে আশ্রম প্রাঙ্গণে নির্মিত করা হয় হর-গৌরী মন্দির এবং অথিতি-ভক্তদের থাকা ও অন্যান্য ক্রিয়াকর্মের জন্য নতুন একটি ভবন।

সঠিক অনুচ্ছেদ শিরোনাম কোনটি?
titleA. অবস্থান
titleB. স্থাপনা সমূহ
titleC. রাস্তা পরিচিতি
titleD. বাৎসরিক উৎসব
উত্তর: titleB
১৯৪৭ সালে "সং অব লাভ" দিয়ে চাকিরিসের চলচ্চিত্রে অভিষেক হয়। পরবর্তী কয়েক বছর তিনি অপ্রধান চরিত্রে অভিনয় করেন, বিশেষ করে সঙ্গীতধর্মী চলচ্চিত্রসমূহে নৃত্যশিল্পী বা নৃত্যদলের সদস্য হিসেবে, তন্মধ্যে রয়েছে "দ্য গ্রেট কারুসো" (১৯৫১), "স্টারস অ্যান্ড স্ট্রাইপস্‌ ফরেভার" (১৯৫২), "কল মি ম্যাডাম" (১৯৫৩), "সেকেন্ড চান্স" (১৯৫৩), ও "দ্য ফাইভ থাউজেন্ড ফিঙ্গারস অব ডক্টর টি." (১৯৫৩)।

তিনি মেরিলিন মনরো অভিনীত "জেন্টলমেন প্রেফার ব্লন্ডি" চলচ্চিত্রে "ডায়মন্ডস্‌ আর আ গার্ল্‌স বেস্ট ফ্রেন্ড" গানে এবং "গিভ আ গার্ল আ ব্রেক" (১৯৫৩) চলচ্চিত্রে নৃত্যশিল্পী হিসেবে কাজ করেন। এছাড়া তাকে এমজিএমের সঙ্গীতধর্মী চলচ্চিত্র "ব্রিগাডুন" (১৯৫৪)-এ শেষকৃত্যের নৃত্য দৃশ্যে এবং "দেয়ার্‌স নো বিজনেস লাইক শো বিজনেস" (১৯৫৪)-এ নৃত্যশিল্পী হিসেবে দেখা যায়।

সঠিক অনুচ্ছেদ শিরোনাম কোনটি?
titleA. প্যারামাউন্ট
titleB. প্রারম্ভিক জীবন
titleC. প্রারম্ভিক চলচ্চিত্র জীবন
titleD. জীবনী
উত্তর: titleC
চিন সাম্রাজ্য উত্তরে বিস্তার লাভ করার পর, কিনরা তাদের রাজ্যের উপর নিয়ন্ত্রণ হারাতে থাকে। উত্তরের কিছু সম্প্রদায়, যাদের চিনরা হু নামে চিনত, মুক্ত ছিল। অরডোর মরুভূমিতে বসবাসকারী সিওংনু সম্প্রদায় কিন কৃষকদের সাথে ব্যবসা নিষিদ্ধ করে দেয় এবং প্রায়ই হামলা করে তাদের পিছু হটতে বাধ্য করে। সেনাপ্রধান মেং তিয়ানের নেতৃত্বে এক সামরিক অভিযানে খ্রিস্টপূর্ব ২১৫ অব্দে তারা সে অঞ্চল বিজয় করে। কৃষকরা সেখানে কৃষিকাজ শুরু করে এবং বিপ্লব করে আলাদা হয়ে যায়। পরবর্তীতে হানরাও তাদের জনসংখ্যা বৃদ্ধি পেতে থাকলে অরডোসের দিকে বিস্তার লাভ করতে থাকে।

সঠিক অনুচ্ছেদ শিরোনাম কোনটি?
titleA. ক্ষমতাচ্যুতি
titleB. সিওংনূর বিরুদ্ধে যুদ্ধ
titleC. ইতিহাস
titleD. সরকার ও সামরিক বাহিনী
উত্তর: titleB
কাজী ইমদাদুল হক সাংবাদিকতার সাথে জড়িত ছিলেন। তার সম্পাদনায় নবনূর পত্রিকা প্রকাশিত হত। ১৯০৩ থেকে ১৯০৬ সাল পর্যন্ত এই পত্রিকা প্রকাশিত হয়েছে। পত্রিকায় তার সাথে মোহাম্মদ হেদায়াতুল্লাহ, মোহাম্মদ আসাদ আলি ও আরো অনেকে জড়িত ছিলেন।

১৯২০ সালের মে মাসে তার সম্পাদনায় শিক্ষাবিষয়ক মাসিক শিক্ষক পত্রিকা প্রকাশিত হয়। পরবর্তী তিন বছর এই পত্রিকা প্রকাশিত হয়েছে। এছাড়াও বঙ্গীয় মুসলমান সাহিত্য পত্রিকা প্রকাশনার সাথে তিনি জড়িত ছিলেন। এই পত্রিকা প্রকাশের উদ্দেশ্যে বঙ্গীয় মুসলমান সাহিত্য সমিতি কর্তৃক গঠিত ছয় সদস্যের কমিটিতে তিনি সভাপতি ছিলেন। কমিটির বাকি সদস্যরা ছিলেন মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ।

সঠিক অনুচ্ছেদ শিরোনাম কোনটি?
titleA. শিক্ষকতা
titleB. সাংবাদিকতা
titleC. শিক্ষাজীবন
titleD. সাহিত্য
উত্তর: titleB
১৯৩৭ খ্রিস্টাব্দে যখন শচীন্দ্রনাথ সতেরো বৎসরের কিশোর, তাঁর প্রথম গল্প ‘বুভুক্ষা’  প্রকাশিত হয় 'মানসী' পত্রিকা আয়োজিত এক প্রতিযোগিতায় । কথাশিল্পী শরৎচন্দ্র চট্টোপাধ্যায় সেই প্রতিযোগিতার বিচারক ছিলেন । গল্পটি পড়ে তিনি এমন মুগ্ধ হন যে, পকেট থেকে নিজের কলমটি বের করে তাঁর হাতে তুলে দেওয়ার সময় বলেছিলেন - 

শরৎচন্দ্রের সেকথা রেখেছেন বলা চলে। বিভিন্ন পত্র পত্রিকায় গল্প প্রবন্ধ ও নাটক প্রতিযোগিতায় অংশ নিয়ে পুরস্কৃত হয়েছেন। উমানন্দ ভৈরব, উমা দেবী, শিবানী দেবী, শান্তি ভট্টাচার্য প্রভৃতি ছদ্মনামে বিভিন্ন পত্র পত্রিকায় রচনা লিখেছেন । পরবর্তীতে কর্মক্ষেত্রে যেখানেই গেছেন সেই পরিবেশের সেখানের মানুষের কথা তুলে ধরেছেন তাঁর বিভিন্ন সময়ে লেখার মধ্য দিয়ে । বাংলা সাহিত্যের পাঠকদের কাছে সেগুলি অমূল্য রত্ন সম্পদ। জাহাজে চাকরির দৌলতে মানুষের যে বিচিত্র জীবনকথার উপাদান তিনি পেয়েছিলেন তাই নিয়ে লিখেছিলেন 'সিন্দুর টিপ', 'ডোডো পাখির নিজের দেশ' প্রভৃতি বহু উপন্যাস ও গল্প।
১৯৪১ খ্রিস্টাব্দে তিনি লেখেন প্রথম নাটক ‘উত্তরাধিকার’। সে বছরই কলকাতার বালিগঞ্জ শিল্পী সঙ্ঘের উদ্যোগে তা মঞ্চস্থও হয়।১৯৪৪-৪৫ খ্রিস্টাব্দে লেখেন প্রথম উপন্যাস ‘এ জন্মের ইতিহাস’। সরোজকুমার রায়চৌধুরী সম্পাদিত ‘বর্তমান’ পত্রিকায় ১৯৪৯ সালে তা ধারাবাহিক ভাবে প্রকাশিত হয়েছিল। দেবদাসীদের কাহিনী অবলম্বনে রচিত উপন্যাস 'জনপদবধূ' এবং এটি
দীর্ঘ কাল মঞ্চস্থ হয়েছে কলকাতার বিশ্বরূপা, স্টার বা রঙমহলে। ‘এই তীর্থ’ উপন্যাস থেকে হয়েছে ‘জীবন সংগীত’ চলচ্চিত্র। ছোটদের জন্য লিখেছেন ‘মার্কো’, ‘মেমোরিয়ালের পরী’, ‘বিভূতিভূষণের মৃত্যু’, ‘চন্দ্রলোক থেকে আসছি’ -র মতো গল্প, ‘ক্রৌঞ্চদ্বীপের ফকির’ উপন্যাস। তাঁর অন্যান্য উল্লেখযোগ্য গ্রন্থগুলি হল -


সঠিক অনুচ্ছেদ শিরোনাম কোনটি?
titleA. জন্ম ও প্রারম্ভিক জীবন
titleB. শেষ জীবন ও মৃত্যু
titleC. সম্মাননা
titleD. সাহিত্যকর্ম
উত্তর: titleD
কাশ্মীর উপত্যকার পর্যটন শিল্পকে জোরদার করতে সোনমার্গ পর্যটন কেন্দ্রে প্রতিবছর ওয়াটার রাফটিং প্রতিযোগিতার আয়োজন করা হচ্ছে। মানসবল হ্রদ এবং গঙ্গাবল হ্রদ এই অঞ্চলের অন্যতম পর্যটন কেন্দ্র। এছাড়াও এই উপত্যকায় ভ্রমণ করতে আসা বিদেশী পর্যটকদের জন্য হারমুখ পর্বতের পাদদেশ অন্যতম একটি গন্তব্য। বৈষ্ণোসর হ্রদ এবং গদসর হ্রদ সোনমার্গের উত্তরে অবস্থিত।

সঠিক অনুচ্ছেদ শিরোনাম কোনটি?
titleA. বিকাশ
titleB. ভূগোল
titleC. বিদ্যুৎ প্রকল্প
titleD. পর্যটন
উত্তর: titleD
ইলিয়াস আহমেদ চৌধুরী ১৫ আগস্ট ১৯৩৪ সালে মাদারীপুরের শিবচরের দত্তপাড়া এলাকার জমিদার পরিবারে জন্মগ্রহণ করেন। তার বাবা নুরুদ্দিন আহমেদ চৌধুরী ও মা চৌধুরী ফাতেমা বেগম। তিনি দত্তপাড়ার টিএন একাডেমী থেকে শিক্ষা জীবন শুরু করে মুন্সিগঞ্জের সরকারি হরগঙ্গা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বিএসসি পাশ করেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. জন্ম ও প্রাথমিক জীবন
titleC. মৃত্যু
titleD. রাজনৈতিক ও কর্মজীবন
উত্তর: titleB
রোহিঙ্গাদের বার্মার নাগরিকত্ব প্রত্যাখ্যান করা হয়েছে যখন থেকে বার্মিজ জাতীয়তা আইন (১৯৮২ নাগরিকত্ব আইন) প্রণয়ন করা হয়। মায়ানমার সরকার দাবি করে যে রোহিঙ্গারা অবৈধ অভিবাসী, যারা ব্রিটিশ ঔপনিবেশিক যুগে আগত এবং মূলত বাঙালি। রোহিঙ্গাদের মায়ানমারে থাকার অনুমতি দেওয়া হয় 'বিদেশী নাগরিক' হিসেবে তবে নাগরিকের মতো নয়। তারা কোনও সরকারী অনুমতি ছাড়া ভ্রমণ করতে পারবে না এবং পূর্বে তাদের দুই সন্তানের বেশি শিশু না থাকার প্রতিশ্রুতিতে স্বাক্ষর করতে হত, যদিও এই আইনটি কঠোরভাবে প্রয়োগ করা হয়নি। অনেক রোহিঙ্গা শিশুরা তাদের জন্ম নিবন্ধন করতে পারে না, এইভাবে তাদের জন্মগ্রহণের মুহূর্ত থেকে রাষ্ট্রহীন করে রাখা হয়। ১৯৯৫ সালে, মায়ানমার সরকার ইউএনএইচসিআর-এর চাপের প্রতি সাড়া দিয়ে মৌলিক শনাক্তকরণ কার্ড প্রদান করে, যা রোহিঙ্গাদের জন্মস্থান উল্লেখ করে না। সঠিক সনাক্তকরণ ও নথিপত্র ছাড়াই রোহিঙ্গা জনগণ আনুষ্ঠানিকভাবে রাজ্যহীন এবং তাদের প্রতি রাষ্ট্রীয় কোন সুরক্ষাও নেই এবং তাদের চলাফেরা কঠোরভাবে সীমাবদ্ধ। ফলস্বরূপ, তারা স্কোয়াটার বা পরিত্যক্ত ক্যাম্প এবং বস্তির মধ্যে বাস করতে বাধ্য হয়। 
সঠিক অনুচ্ছেদ শিরোনাম কোনটি?
titleA. মানবাধিকার লঙ্ঘন
titleB. আইনি কাঠামো
titleC. ২০১৬ রোহিঙ্গা নির্যাতন
titleD. ২০০১ টাউনগো মুসলিম-বিরোধী দাঙ্গা
উত্তর: titleB
সর্বশেষ দশম সমাবর্তন ২০১৮ সালের ২৯ সেপ্টেম্বর অনুষ্ঠিত হয়। এতে সভাপতিত্ব করেন বিশ্ববিদ্যালয়ের আচার্য ও রাষ্ট্রপতি আবদুল হামিদ। সমাবর্তনে বিশেষ অতিথি ছিলেন শিক্ষামন্ত্রী নুরুল ইসলাম নাহিদ এবং সমাবর্তন বক্তা ছিলেন চট্টগ্রাম বিশ্ববিদ্যালয়ের (চবি) সাবেক উপচার্য ও ইমেরিটাস অধ্যাপক আলমগীর আলমগীর মোহাম্মদ সিরাজুদ্দীন। সমাবর্তনে ৬ হাজার ১৪ জন গ্র্যাজুয়েট নিবন্ধন করেছিল। বাংলা সাহিত্যে কৃতিত্বপূর্ণ অবদানের স্বীকৃতিস্বরূপ এই সমাবর্তনে দুই প্রখ্যাত সাহিত্যিক অধ্যাপক হাসান আজিজুল হক ও দেশবরেণ্য সাহিত্যিক সেলিনা হোসেনকে সম্মানসূচক ডক্টর অব লিটারেচার (ডি-লিট) ডিগ্রিতে ভূষিত করা হয়।

সঠিক অনুচ্ছেদ শিরোনাম কোনটি?
titleA. আবাসিক হল সমূহ
titleB. ইতিহাস
titleC. সপ্তম সমাবর্তন
titleD. দশম সমাবর্তন
উত্তর: titleD
১৯৩৮ সাল থেকে ১৯৬৪ সাল পর্যন্ত জ্যাক ইকিনের প্রথম-শ্রেণীর খেলোয়াড়ী জীবন চলমান ছিল। শান্ত-শিষ্ট, জনপ্রিয় বামহাতি খেলোয়াড় ছিলেন তিনি। লেগ স্পিন বোলিংয়ে দক্ষ ছিলেন। জীবনের অধিকাংশ সময়ই ল্যাঙ্কাশায়ারের পক্ষে প্রথম-শ্রেণীর ক্রিকেট খেলেছেন। খাঁটিমানের বামহাতি ব্যাটসম্যান ছিলেন তিনি। দলে অংশগ্রহণকারী বিল এডরিচ, লেন হাটন ও ডেনিস কম্পটনের ন্যায় খেলোয়াড়ের তুলনায় তার টেস্ট রেকর্ড মাঝারিমানের ছিল।

ষোলো বছর বয়সে মাইনর কাউন্টি ক্রিকেটে স্টাফোর্ডশায়ারের পক্ষে খেলতে শুরু করেন। ১৯৩৯ সালে ল্যাঙ্কাশায়ারের পক্ষে চারটি খেলায় অংশ নেন। সমগ্র খেলোয়াড়ী জীবনে সংগৃহীত ৩৩৯টি প্রথম-শ্রেণীর উইকেটের প্রথমটি পান বিখ্যাত ওয়েস্ট ইন্ডিয়ান ক্রিকেট তারকা জর্জ হ্যাডলির উইকেট লাভের মধ্য দিয়ে। দ্বিতীয় বিশ্বযুদ্ধের সময়কালে নিজের স্বর্ণালী সময় নষ্ট হয়ে যায়। এ সময়ে তিনি তব্রুকে অবস্থান করেছিলেন।

১৯৪৬ সালে ল্যাঙ্কাশায়ারের পক্ষে পুণরায় খেলতে শুরু করেন। এ পর্যায়ে দলের প্রধান চালিকাশক্তিতে পরিণত হন। এগারোবার মৌসুমে সহস্রাধিক রান সংগ্রহের ন্যায় রেকর্ড গড়েন।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleD
২১ শে জুলাই, মুর্দেস ফ্রান্সের আদেশে আসন্ন আলোচনার প্রস্তুতির জন্য বোরগুইবা আমিলির (প্যারিস থেকে ১১০ কিলোমিটার) চিটও দে লা ফের্তিতে স্থানান্তরিত হন।৩১ জুলাই, নতুন ফরাসী প্রধানমন্ত্রী তিউনিসে গিয়ে তাঁর বিখ্যাত ভাষণ দিয়েছিলেন। সেটিতে তিনি বলেছিলেন যে, ফরাসী সরকার একতরফাভাবে তিউনিসিয়ার অভ্যন্তরীণ স্বায়ত্তশাসনকে স্বীকৃতি দেয়।এদিকে, বোরগুইবা নির্দেশিকা সেন্ট্রালে ডিস  রেনসেগনিমেন্টস গ্যানারাক্সের তত্ত্বাবধানে, প্যারিসের নব্য দোস্তরের প্রতিনিধিদের হাতে পেয়েছিলেন।তিউনিসে, ফরাসি কর্তৃপক্ষের সাথে আলোচনার জন্য তাহের বিন আম্মারের নেতৃত্বে একটি নতুন মন্ত্রিসভা গঠিত হয়েছিল।নব্য দোস্তর দলের  চার সদস্যকে মন্ত্রী করা হয়েছিল। 

সঠিক অনুচ্ছেদ শিরোনাম কোনটি?
titleA. ১৯৮০ এর দশকঃ উত্তরাধিকার সঙ্কট এবং ক্ষমতা থেকে পতন
titleB. ১৯৩৯-৪৫ : দ্বিতীয় বিশ্বযুদ্ধ
titleC. অভ্যন্তরীণ স্বায়ত্তশাসন চুক্তি
titleD. উদ্ভট সংগ্রাম
উত্তর: titleC
জে. এডগার হুবারের পরিচালনায় এফবিআই বিশ্বযুদ্ধের পূর্ব থেকেই ওপেনহেইমারকে অনুসরণ করে আসছিল। বার্কলেতে সমাজতান্ত্রিক ধ্যান-ধারণার সাথে সহানুভূতিপূর্ণ আচরণ এবং কমিউনিস্ট পার্টির সদস্য হিসেবে তার ভাই ও "ক্যাথেরিন পিউনিং হ্যারিসন" নামীয় স্ত্রীর সাথে তার নৈকট্যপূর্ণ সম্পর্ক সৃষ্টিই এর প্রধান কারণ। ১৯৪০-এর দশকের শুরুতে তাকে তার বাড়ি এবং অফিসে পর্যবেক্ষণ করা হতো, ফোনে নজরদারী এবং ডাক যোগাযোগে ব্যবহৃত চিঠিও খোলা হতো। এছাড়াও, রাজনৈতিক শত্রুরূপে বিবেচিত আণবিক শক্তি সংস্থার সদস্য লুইজ স্ট্রজ কর্তৃক তাকে হাইড্রোজেন বোমা উদ্ভাবনে নিষ্ক্রিয়তা; স্ট্রজের তেজস্ক্রিয় আইসোটোপ রফতানীতে বিরুদ্ধাচরণকে 'ইলেকট্রনিক যন্ত্রপাতির চেয়ে কম গুরুত্বপূর্ণ কিন্তু ভিটামিনের চেয়ে বেশি গুরুত্বপূর্ণ' - এ বাক্য প্রয়োগকেও এর জন্যে দায়ী করা হয়।

ব্যাপারটি অস্পষ্টই রয়ে গেছে যে, ওপেনহেইমার ১৯৪২ সালে কিছুসংখ্যক বন্ধুদের সাথে আণবিক অস্ত্রের বিষয়ে আলোচনা করেছিলেন। তার উক্ত বন্ধুবর্গ সোভিয়েত সরকারের গুপ্তচরবৃত্তির সাথে জড়িত ছিল। এ ঘটনাই পরবর্তীকালে ক্যালিফোর্নিয়া বিশ্ববিদ্যালয়ের এক বন্ধুর মাধ্যমে প্রকাশিত হয়। ১৯৫৪ সালে নিরাপত্তাবিষয়ক শুনানীতে এ আলোচনায় অংশগ্রহণকে তিনি "মিথ্যায় ভরপুর" নামে আখ্যায়িত করেন।

২১ ডিসেম্বর, ১৯৫৩ সালে প্রকাশিত মার্কিন সামরিক নিরাপত্তাবিষয়ক প্রতিবেদনে তার বিরুদ্ধে অগ্রহণযোগ্যতা এবং অতীতে কমিউনিস্টদের সাথে সম্পৃক্ততার অভিযোগ উঠে। এছাড়াও, সোভিয়েত গুপ্তরচদের সাথে সম্পর্ক বজায় ও হাইড্রোজেন বোমা নির্মাণে বাঁধার কথা তুলে ধরা হয়। নিরাপত্তা শুনানীতে স্পষ্টভাবে অভিযুক্ত করা যায়নি। কিন্তু, সামরিক নিরাপত্তা বিষয়ে তার অংশগ্রহণে নিষেধাজ্ঞা প্রদান করা হয়। এরফলে তার সাথে পারমাণবিক শক্তি কমিশনের পরামর্শক পদের চুক্তিনামা বাতিল করা হয়। এ ঘটনাটি ব্যাপক বিতর্কের সৃষ্টি করে। ম্যানহাটন প্রকল্পে কর্মরত ৪৯৩ জন বিজ্ঞানী একযোগে স্বাক্ষর সহকারে তাদের প্রতিবাদ লিপি প্রেরণ করে।

ওয়ার্নার ভন ব্রাউন কংগ্রেসনাল কমিটিকে ওপেনহেইমারের মতামতকে সংজ্ঞায়িত করেছেন - 'যদি ইংল্যান্ডে তার এ মতামত প্রকাশ করা হতো, তাহলে তিনি নাইট পদবীধারী হতেন।'

আমেরিকার বিজ্ঞানীদের সংগঠন দ্রুততার সাথে তার সাহায্যে এগিয়ে আসে এবং এ বিচারের বিরুদ্ধে বিক্ষোভ সমাবেশ ঘটায়। ফলে রবার্ট ওপেনহেইমার বিশ্বব্যাপী বিজ্ঞানীদের প্রতীকিতে পরিণত হন যিনি বৈজ্ঞানিকদের আবিষ্কারের সাথে নৈতিকতাজনিত সমস্যা সমাধানের চেষ্টা চালিয়েছেন ও প্রেতাত্মাদের শিকারে পরিণত হয়েছেন। জীবনের বাকী দিনগুলোয় তিনি বিজ্ঞান এবং সমাজের মধ্যকার সম্পর্ক নির্ণয়ের লক্ষ্যে কাজ করে যান।

২০ মে, ২০০৯ তারিখে উড্রো উইলসন ইনস্টিটিউটে একটি সেমিনারে কেজিবি'র সংগ্রহশালা থেকে ভাসিলিয়েভের নোটবইয়ের উপর ব্যাপক বিশ্লেষণ করা হয়। জন আর্ল হেনেজ, হার্ভে ক্লের এবং আলেকজান্ডার ভাসিলিয়েভের মতে ওপেনহেইমার কখনো সোভিয়েত ইউনিয়নে তথ্য পাচারের সাথে জড়িত ছিলেন না। তবে কেজিবি প্রাণপনে চেষ্টা করেছিল তাকে দলে টেনে নেয়ার জন্যে। কিন্তু তারা কখনো সফলকাম হয়নি। ওপেনহেইমার যুক্তরাষ্ট্রের সাথে বিশ্বাসঘাতকতা করেননি। বরঞ্চ ম্যানহাটন প্রকল্প থেকে অনেক লোককে সোভিয়েত ইউনিয়নের প্রতি সহানুভূতিপূর্ণ আচরণের জন্যে বের করে দিয়েছেন তিনি।

সঠিক অনুচ্ছেদ শিরোনাম কোনটি?
titleA. ম্যানহাটন প্রকল্প
titleB. প্রারম্ভিক জীবন
titleC. নিরাপত্তা শুনানী
titleD. সম্মাননা
উত্তর: titleC
গ্রামের নাম বেতাগী হবার কোন প্রামাণ্য ঐতিহাসিক সূত্র খুঁজে পাওয়া যায় না। কিংবদন্তী অনুসারে উপদ্বীপ সদৃশ জনপদটির প্রায় মধ্যাঞ্চল দিয়ে বেতের আগার মতো সর্পিল গতিতে প্রবাহিত বেতাগী খালের উভয় তীরে ঘন বেতবনের নামানুসারে গ্রামের নাম হয়েছে ‘বেতাগি’ (বেতের অগ্রভাগ) অর্থাৎ বেতাগী। নাম প্রসঙ্গে দুই বেহাই-এর মধ্যে একটি রসিকতা গল্পও শোনা যায়। ভিন্ন গ্রাম থেকে বেতাগীর বেহাই বাড়ীতে আগত বেহাই নাকি বলেছিলেন, “বেতাগীর মানুষ বে-ত্যাগী” অর্থাৎ ত্যাগ করতে জানেনা। তাই গ্রামের নাম হয়েছে বে-ত্যাগী অর্থাৎ বেতাগী। জবাবে বেতাগীর বেহাই নাকি বলেছিলেন, “আরে না না, এখানে ব্যথার ঘি অর্থাৎ ব্যথা উপশমের ঘি পাওয়া যেতো বলে গ্রামের নাম হয় ব্যথার ঘি অর্থাৎ বেতাগী। দুই বেহাই এর মধ্যে নিছক একটি রসিকতার গল্প ছাড়া কিছু নয়। তবে একটি কৌতূহলের বিষয় হচেছ যে বাংলাদেশের বরগুনা, কুষ্টিয়া, পাবনা প্রভৃতি জেলাতেও বেতাগী নামের উপজেলা কিংবা গ্রামের অস্তিত্ব মেলে। এই মিলের ঐতিহাসিক ও ভৌগোলিক কোনো যোগসূত্র আছে কিনা তা পণ্ডিতগণের গবেষণার বিষয়। চট্টগ্রাম ও পার্বত্য চট্টগ্রামের জেলাদ্বয়ের প্রায় মাঝখানে রাউজান-রাঙ্গুনিয়া-বোয়ালখালী এই তিন থানার সঙ্গমস্থলে রাঙ্গুনিয়া থানার অন্তবর্তী হচ্ছে বেতাগী ইউনিয়ন।

সঠিক অনুচ্ছেদ শিরোনাম কোনটি?
titleA. যাতায়াত ব্যবস্থা
titleB. ধর্মীয় উপাসনালয়
titleC. নামকরণ
titleD. ইতিহাস ও ঐতিহ্য
উত্তর: titleC
স্কুল জীবনে তিনি বালিগঞ্জ সরকারি উচ্চ বিদ্যালয়ে পড়াশুনা করেন। চাকরি জীবনে তিনি ১৯৭৩ সালে একটি বিদেশি সংস্থায় যোগ দেন এবং ১৯৯১ পর্যন্ত সেখানে চাকরি করেন। এরপর কিছুদিন বিষ্ণু দের ‘সাহিত্যপত্র’ সম্পাদনা করেন এবং ২০০৩ থেকে পরিচালনা করছেন ‘ভাষাবন্ধন’ নামের একটি পত্রিকা। একসময় দীর্ঘদিন ‘নবান্ন’ নাট্যগোষ্ঠী পরিচালনা করতেন।




সঠিক অনুচ্ছেদ শিরোনাম কোনটি?
titleA. গ্রন্থতালিকা
titleB. অন্যান্য
titleC. চলচ্চিত্র
titleD. প্রাথমিক জীবন
উত্তর: titleD